ՀԱՍՏԱՏՎԱԾ Է

Եվրասիական տնտեսական հանձնաժողովի խորհրդի 2016 թվականի մարտի 17-իթիվ 7 կարգադրությամբ

**ՑԱՆԿ**

այն հարցերի, որոնց շուրջ Եվրասիական տնտեսական հանձնաժողովի կոլեգիան` մինչեւ Կոլեգիայի կամ Եվրասիական տնտեսական հանձնաժողովի խորհրդի որոշումն ընդունելը, պարտավոր է խորհրդակցություններ անցկացնել Տեխնիկական կանոնակարգման, սանիտարական, անասնաբուժական եւ բուսասանիտարական միջոցների կիրառման հարցերով խորհրդատվական կոմիտեի շրջանակներում

1. Այն արտադրանքի միասնական ցանկը, դրա ձեւավորման ու վարման կարգը հաստատելը, որի նկատմամբ Եվրասիական տնտեսական միության (այսուհետ՝ Միություն) շրջանակներում սահմանվում են պարտադիր պահանջներ։

2. Միության տեխնիկական կանոնակարգեր մշակելու եւ ընդունելու, դրանց մեջ փոփոխություններ կատարելու ու դրանք վերացնելու կարգը հաստատելը։

3. Մաքսային միության անդամ չհանդիսացող՝ Անկախ պետությունների համագործակցության մասնակից պետության կողմից Մաքսային միության անդամ պետությունների 2012 թվականի դեկտեմբերի 17-ի «Մաքսային միության անդամ պետություններ չհանդիսացող՝ Անկախ պետությունների համագործակցության մասնակից պետությունների հետ փոխադարձ առեւտրում տեխնիկական խոչընդոտները վերացնելու մասին» համաձայնագրի 3-րդ հոդվածով նախատեսված պայմանների կատարումը սահմանելը։

4. Այն փաստաթղթերը հաստատելը, որոնց ընդունումը նախատեսված է Միության տեխնիկական կանոնակարգերով։

5. Միության տեխնիկական կանոնակարգեր մշակելու եւ դրանցում փոփոխություններ կատարելու ծրագիրը հաստատելը։

6. Միության շուկայում արտադրանքի շրջանառության միասնական նշանի պատկերն ու դրա կիրառման կարգը հաստատելը։

7. Միության մաքսային տարածքում համապատասխանության պարտադիր գնահատման ենթակա արտադրանքի ներմուծման կարգը հաստատելը։

8. Համապատասխանության գնահատման մասին փաստաթղթերի միասնական ձեւերը եւ դրանց ձեւակերպման կանոնները հաստատելը։

9. Միասնական ձեւով համապատասխանության հավաստագրերի ու համապատասխանության հայտարարագրերի տրամադրմամբ համապատասխանության պարտադիր հաստատման ենթակա արտադրանքի միասնական ցանկը հաստատելը։

10. Համապատասխանության հավաստագրի եւ համապատասխանության մասին հայտարարագրի միասնական ձեւերն ու դրանց ձեւակերպման «Եվրասիական տնտեսական միության շրջանակներում տեխնիկական կանոնակարգման մասին» արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 9 հավելված) 7-րդ կետով նախատեսված կանոնները հաստատելը։

11. Չափումների միասնականության ապահովման աշխատանքների արդյունքների փոխադարձ ճանաչման կանոնները հաստատելը։

12. Չափման մեթոդիկայի (մեթոդի) չափագիտական վկայագրման կարգը հաստատելը։

13. Չափման միջոցի տեսակի հաստատման կարգը հաստատելը։

14. Ստանդարտ նմուշի տեսակի հաստատման կարգը հաստատելը։

15. Միության տեխնիկական կանոնակարգի բովանդակության եւ տիպային կառուցվածքի վերաբերյալ առաջարկությունները հաստատելը։

16. Միջազգային ու տարածաշրջանային (միջպետական) ստանդարտների, իսկ դրանց բացակայության դեպքում՝ ազգային (պետական) ստանդարտների ցանկերը, որոնց կամավոր հիմունքներով կիրառման արդյունքում ապահովվում է Միության տեխնիկական կանոնակարգերով սահմանված պահանջների պահպանումը, եւ միջազգային ու տարածաշրջանային (միջպետական) ստանդարտների, իսկ դրանց բացակայության դեպքում՝ ուսումնասիրությունների (փորձարկումների) եւ չափումների կանոններն ու մեթոդները, այդ թվում՝ տեխնիկական կանոնակարգերով սահմանված պահանջների կիրառման եւ կատարման ու տեխնիկական կանոնակարգման օբյեկտների համապատասխանության գնահատումն իրականացնելու համար անհրաժեշտ նմուշառման կանոնները պարունակող ազգային (պետական) ստանդարտների ցանկերը մշակելու ու ընդունելու կարգը հաստատելը։

17. Համապատասխանության գնահատման մարմինները (այդ թվում՝ հավաստագրման մարմինները, փորձարկման լաբորատորիաները (կենտրոնները)) Միության համապատասխանության գնահատման մարմինների միասնական ռեեստրում ընդգրկելու, ինչպես նաեւ նշված ռեեստրը ձեւավորելու ու վարելու կարգը հաստատելը։

18. Համապատասխանության գնահատման տիպային սխեմաները հաստատելը։

19. Պետական սանիտարահամաճարակաբանական վերահսկողության (հսկողության) ենթակա արտադրանքի (ապրանքների) միասնական ցանկը հաստատելը։

20. Անասնաբուժական հսկողության (վերահսկողության) ենթակա ապրանքների միասնական ցանկը հաստատելը։

21. Միության մաքսային սահմանին եւ Միության մաքսային տարածքում կարանտինային բուսասանիտարական հսկողության (վերահսկողության) ենթակա՝ կարանտինային հսկողության տակ գտնվող արտադրանքի ցանկը հաստատելը։

22. Միության կարանտինային օբյեկտների միասնական ցանկը հաստատելը։

23. Միության մաքսային սահմանին եւ Միության մաքսային տարածքում պետական սանիտարահամաճարակաբանական վերահսկողություն (հսկողություն) իրականացնելու կարգը հաստատելը։

24. «Միության մաքսային սահմանին եւ Միության մաքսային տարածքում անասնաբուժական հսկողություն (վերահսկողություն) իրականացնելու միասնական կարգի մասին» հիմնադրույթը հաստատելը։

25. Մաքսային միության մաքսային սահմանին կարանտինային բուսասանիտարական հսկողություն (վերահսկողություն) իրականացնելու կարգը

եւ Մաքսային միության մաքսային տարածքում կարանտինային բուսասանիտարական հսկողություն (վերահսկողություն) իրականացնելու կարգը հաստատելը։

26. «Օբյեկտների համատեղ ստուգումներ անցկացնելու եւ անասնաբուժական հսկողության (վերահսկողության) ենթակա ապրանքներից (արտադրանքից) փորձանմուշներ վերցնելու, այդ թվում՝ Միության անդամ պետությունների (այսուհետ՝ անդամ պետություններ) լիազոր մարմինների կողմից անասնաբուժության ոլորտում օտարերկրյա պաշտոնական վերահսկողության համակարգերի աուդիտ իրականացնելու միասնական կարգի մասին» հիմնադրույթը հաստատելը։

27. Ժամանակավոր սանիտարական, անասնաբուժասանիտարական եւ կարանտինային բուսասանիտարական միջոցներ սահմանելիս անդամ պետությունների լիազոր մարմինների փոխգործակցության կարգը հաստատելը։

28. Սանիտարահամաճարակաբանական եւ հիգիենիկ միասնական պահանջներ եւ ընթացակարգեր մշակելու, հաստատելու, փոփոխելու եւ կիրառելու կարգը հաստատելը։

29. Կենդանիների առանձնապես վտանգավոր, կարանտինային եւ զոոնոզ հիվանդությունների օջախների կանխարգելման, ախտորոշման, տեղայնացման ու վերացման ժամանակ անդամ պետությունների փոխգործակցության կարգը, ինչպես նաեւ ռեգիոնալիզացիայի ու կոմպարտմենտալիզացիայի իրականացման կարգը հաստատելը։

30. Կարանտինային բուսասանիտարական միասնական պահանջները հաստատելը։

31. Անասնաբուժական հսկողություն (վերահսկողություն) իրականացնելիս լաբորատոր հետազոտությունների անցկացման կանոններն ու մեթոդաբանությունը սահմանելը։

32. Անասնաբուժական դեղամիջոցների, անասնաբուժական նշանակության ախտորոշիչ միջոցների, կերային հավելումների, ախտահանիչ, միջատասպան եւ տիզասպան միջոցների շրջանառությունը կարգավորող կանոնները հաստատելը։

33. Միության մաքսային սահմանի անցման կետերում անձանց, տրանսպորտային միջոցների, հսկողության վերցված ապրանքների նկատմամբ սանիտարակարանտինային հսկողության իրականացման եւ սանիտարահակահամաճարակաբանական միջոցառումների անցկացման համար անհրաժեշտ շենքերի, տարածքների եւ շինությունների սարքավորմանն ու տեխնիկական հագեցվածությանը ներկայացվող տիպային պահանջները հաստատելը։

34. Միջազգային ու տարածաշրջանային (միջպետական) ստանդարտների, իսկ դրանց բացակայության դեպքում՝ ազգային (պետական) ստանդարտների ցանկերը, որոնց կամավոր հիմունքներով կիրառման արդյունքում ապահովվում է Միության տեխնիկական կանոնակարգերով սահմանված պահանջների պահպանումը, եւ միջազգային ու տարածաշրջանային (միջպետական) ստանդարտների, իսկ դրանց բացակայության դեպքում՝ ուսումնասիրությունների (փորձարկումների) եւ չափումների կանոններն ու մեթոդները, այդ թվում՝ տեխնիկական կանոնակարգերով սահմանված պահանջների կիրառման եւ կատարման ու տեխնիկական կանոնակարգման օբյեկտների համապատասխանության գնահատումն իրականացնելու համար անհրաժեշտ նմուշառման կանոնները պարունակող ազգային (պետական) ստանդարտների ցանկերը հաստատելը։

35. Համապատասխանության գնահատման վերաբերյալ տրամադրված կամ ընդունված փաստաթղթերի միասնական ռեեստրներ ձեւավորելու ու վարելու կարգը հաստատելը։

36. Միջպետական ստանդարտների մշակման (փոփոխությունների կատարման, վերանայման) այն ծրագրերը հաստատելը, որոնք կամավոր հիմունքներով կիրառելու արդյունքում ապահովվում է Միության այն տեխնիկական կանոնակարգերի եւ միջպետական ստանդարտների պահանջների պահպանումը, որոնք պարունակում են ուսումնասիրությունների (փորձարկումների) եւ չափումների կանոններն ու մեթոդները, ինչպես նաեւ նմուշառման կանոնները, որոնք անհրաժեշտ են Միության տեխնիկական կանոնակարգերի պահանջները կիրառելու ու կատարելու եւ տեխնիկական կանոնակարգման օբյեկտների համապատասխանության գնահատում իրականացնելու համար։

37. Այն արտադրանքի ցանկերը հաստատելը, որի առնչությամբ մաքսային հայտարարագրի ներկայացումն ուղեկցվում է Միության տեխնիկական կանոնակարգերի պահանջներին համապատասխանության գնահատման վերաբերյալ փաստաթղթերի կամ այդպիսի փաստաթղթերի վերաբերյալ տեղեկությունների տրամադրմամբ։

38. Միության տեխնիկական կանոնակարգերի մշակման ժամանակ կիրառվող մեծությունների արտահամակարգային միավորների ցանկը հաստատելը՝ ներառյալ դրանց հարաբերակցությունը Միավորների միջազգային համակարգի (ՄՀ) հետ։

39. Միության տեխնիկական կանոնակարգի նախագիծը, այն ստանդարտների ցանկի նախագիծը, որոնց կամավոր հիմունքներով կիրառման արդյունքում ապահովվում է Միության տեխնիկական կանոնակարգով, ստանդարտների ցանկի նախագծով սահմանված պահանջների կատարումը, ուսումնասիրությունների (փորձարկումների) եւ չափումների կանոններ եւ մեթոդներ, այդ թվում՝ Միության տեխնիկական կանոնակարգով սահմանված պահանջների կիրառման եւ կատարման ու տեխնիկական կարգավորման համապատասխանության գնահատման համար անհրաժեշտ նմուշառման կանոններ պարունակող ստանդարտների ցանկի նախագիծը չափագիտական փորձաքննության ենթարկելու կարգը հաստատելը։

40. Միջլաբորատոր համեմատական փորձարկումների (միջլաբորատոր համեմատությունների) անցկացումը կազմակերպելու կարգը հաստատելը։

41. Որպես չափման ռեֆերենս մեթոդիկա (մեթոդ) կիրառվող՝ չափման մեթոդիկայի (մեթոդի) վկայագրման կարգը հաստատելը։

42. Չափման միջոցի ստուգման եւ տրամաչափարկման կազմակերպման կարգը հաստատելը։

43. Անդամ պետությունների տեղեկատվական ֆոնդերում պարունակվող՝ չափումների միասնականության ապահովման ոլորտին առնչվող տեղեկությունների փոխադարձ տրամադրման կարգը հաստատելը։

44. Կարանտինային բուսասանիտարական միջոցների լաբորատոր ապահովման կարգը հաստատելը։

45. Անասնաբուժական հավաստագրերի միասնական ձեւերը հաստատելը։

46. Բույսերի կարանտինի ապահովման միասնական կանոնները եւ նորմերը հաստատելը։

47. Պետական սանիտարահամաճարակաբանական վերահսկողության (հսկողության) ենթակա արտադրանքին (ապրանքներին) ներկայացվող սանիտարահամաճարակաբանական եւ հիգիենիկ միասնական պահանջները հաստատելը։

48. Բույսերի կարանտինի համար նախատեսված կետերի (բուսասանիտարական հսկիչ կետերի) նյութատեխնիկական հագեցվածությանն ու սարքավորվածությանը ներկայացվող պահանջները հաստատելը։

49. Արտադրանքի (ապրանքների)՝ սանիտարահամաճարակաբանական եւ հիգիենիկ միասնական պահանջներին համապատասխանությունը հավաստող՝ արտադրանքի (ապրանքների) պետական գրանցման վկայականի միասնական ձեւը հաստատելը։

50 Անասնաբուժական (անասնաբուժասանիտարական) միասնական պահանջները հաստատելը։